Na temelju članka 31. Statuta Općine Martijanec (Službeni vjesnik Varaždinske županije br. 10/13, 24/13, 18/18, 09/20 i 14/21) **Općinsko vijeće Općine Martijanec** na **18.** sjednici održanoj dana **27. rujna 2023. godine** donijelo je

***I. Izmjene i dopune Programa***

***javnih potreba u društvenim djelatnostima Općine Martijanec za 2023. godinu***

**Članak 1.**

Program javnih potreba za društvene djelatnosti temelji se na pravima i obvezama iz zakona i drugih propisa te odlukama predstavničkih i izvršnih tijela, kao i konkretnim programima i projektima, a financira se iz Proračuna Općine Martijanec i pomoći za 2023. godinu, iznosi 518.641,13 EUR te obuhvaća:

* Javne potrebe u području socijalne skrbi
* Javne potrebe u području obrazovanja
* Javne potrebe u području vatrogastva i civilne zaštite
* Javne potrebe u području sporta
* Javne potrebe u području kulture
* Javne potrebe u području religije
* Javne potrebe u području humanitarnih aktivnosti
* Javne potrebe u području informiranja
* Javne potrebe u području udruga - razvoj civilnog društva

**Članak 2.**

Ovim Programom donosi se plan rasporeda sredstava Proračuna Općine Martijanec za 2023.g. u dijelu socijalne skrbi koji se odnosi na financiranje javnih potreba u području socijalne skrbi u Općini Martijanec. Oblici i mjere socijalne skrbi, koje ovim Programom ustanovljava Općina Martijanec, sukladno članku 21. Zakona o socijalnoj skrbi (Narodne novine br. 18/22, 46/22, 119/22 i 71/23) te Odluci o vrstama, kriterijima i načinu ostvarivanja pomoći u sustavu socijalne skrbi koje se isplaćuju iz Proračuna Općine Martijanec (Službeni vjesnik Općine Martijanec br. 2/23) obuhvaćaju, osim prava na naknadu za troškove stanovanja i prava na troškove ogrijeva i slijedeća prava:

* pravo na jednokratnu novčanu pomoć samcima i obiteljima,
* pravo na jednokratnu novčanu pomoć za novorođeno dijete,
* pravo na jednokratnu novčanu božićnu i uskrsnu pomoć umirovljenicima

Javne potrebe u području socijalne skrbi u iznosu od **29.600,00 EUR** raspoređuju se na:

|  |  |
| --- | --- |
| **Financiranje socijalne zaštite** | **5.400,00** |
| 1. Tekuće donacije građanima i kućanstvima - jednokratna novčana pomoć | 2.000,00 |
| 1. Ostale tekuće donacije u naravi - dječji darovi | 3.400,00 |
| **Jednokratne novčane pomoći obiteljima novorođene djece** | **11.200,00** |
| 1. Pomoć obiteljima i kućanstvima | 11.200,00 |
| **Jednokratne novčane božićne i uskrsne pomoći umirovljenicima** | **10.000,00** |
| 1. Pomoć obiteljima i kućanstvima | 10.000,00 |
| **Provođenje rekreativnih aktivnosti mještana 2. i 3. životne dobi** | **3.000,00** |
| 1. Ostale tekuće donacije | 3.000,00 |

**Članak 3.**

Ovim Programom donosi se plan rasporeda sredstava proračuna Općine Martijanec za 2023.g. u dijelu Obrazovanje koji se odnosi na financiranje javnih potreba u području predškolskog, osnovnoškolskog te cjeloživotnog obrazovanja, a sukladno članku 2. Zakona o predškolskom odgoju i obrazovanju (Narodne novine br. 10/97, 107/07, 94/13, 98/19, 57/22 i 101/23), članka 30. Zakona o obrazovanju odraslih (Narodne novine br. 144/21), članka 143. Zakon o odgoju i obrazovanju u osnovnoj i srednjoj školi (Narodne novine br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18 i 98/19, 64/20 i 151/22).

Javne potrebe u području predškolskog, osnovnoškolskog te cjeloživotnog obrazovanja u iznosu od **346.971,13 EUR** raspoređuju se na:

|  |  |
| --- | --- |
| **Sufinanciranje boravka djece u predškolskim ustanovama** | **291.521,13** |
| 1. Prijenos proračunskom korisniku – Dječji vrtić Vlakić Martijanec za redovno poslovanje | 283.521,13 |
| 1. Sufinanciranje boravka djece u predškolskim ustanovama drugih osnivača | 8.000,00 |
| **Financiranje redovne djelatnosti OŠ Martijanec** | **10.000,00** |
| 1. Ostale tekuće donacije za financiranje redovne djelatnosti OŠ Martijanec | 10.000,00 |
| **Financiranje autobusnog prijevoza** | **8.000,00** |
| 1. Sufinanciranje cijene prijevoza učenika | 8.000,00 |
| **Cjeloživotno obrazovanje i informiranje građana, razvoj, edukacija i primjena digitalnih vještina** | **150,00** |
| 1. Sufinanciranje aktivnosti cjeloživotnog obrazovanja i informiranja građana | 150,00 |
| **Jednokratne novčane pomoći studentima** | **10.000,00** |
| 1. Pomoć obiteljima i kućanstvima | 10.000,00 |
| **Nagrade učenicima OŠ Martijanec** | **2.000,00** |
| 1. Nagrade | 2.000,00 |
| **Sufinanciranje produženog boravka u OŠ Martijanec** | **20.000,00** |
| 1. Ostale tekuće donacije | 20.000,00 |
| **Utemeljenje Centra izvrsnosti Talent Martijanec** | **500,00** |
| 1. Ostale tekuće donacije | 500,00 |
| **Nabava likovnih mapa i kutija s radnim materijalima za učenike OŠ Martijanec** | **4.800,00** |
| 1. Ostale tekuće donacije | 4.800,00 |

**Članak 4.**

Javne potrebe u području vatrogastva, zaštite i spašavanja planiraju se sukladno članku 110. i 111. Zakona o vatrogastvu (Narodne novine br.125/19), članka 16. Zakona o sustavu civilne zaštite (Narodne novine br. 82/15, 118/18, 31/20, 20/21 i 114/22) te članka 16. Zakona o Hrvatskoj gorskoj službi spašavanja (Narodne novine br. 79/06, 110/15) u iznosu od **39.500,00 EUR** raspoređuje se na:

|  |  |
| --- | --- |
| **Vatrogastvo – Vatrogasna zajednica Općine Martijanec** | **34.600,00** |
| 1. Redovna djelatnost Vatrogasne zajednice | 34.600,00 |
| **Civilna zaštita i Hrvatska gorska služba spašavanja** | **4.900,00** |
| 1. Civilna zaštita | 2.800,00 |
| 1. Hrvatska gorska služba spašavanja | 2.100,00 |

**Članak 5.**

Ovim Programom donosi se plan rasporeda sredstava proračuna Općine Martijanec za 2023.g. u dijelu poticanja i promicanja sporta, a sukladno članku 75. stavak 3. Zakona o sportu (Narodne novine br.141/22). Programski ciljevi proizlaze iz trajnih opredjeljenja za razvoj sporta, pri čemu je sport sastavnicom razvoja moderne sredine. Ciljevi programa javnih potreba u sportu Općine Martijanec koji će se financirati iz Proračuna Općine Martijanec u 2023. godini, a iz kojih proizlaze i programska područja, su sljedeći:

1. Poticanje i promicanje sporta
2. Provođenje sportskih aktivnosti djece i mladeži
3. Djelovanje sportskih klubova i udruga te osnivanje zajednice sportskih udruga
4. Sportska priprema (trening), organizacija i provedba sustava natjecanja domaćih i međunarodnih, te opća i posebna zdravstvena zaštita,
5. Sportsko – rekreacijske aktivnosti građana, kao i druge sportske aktivnosti koje su u funkciji očuvanja zdravlja te poboljšanju psihofizičke sposobnosti građana,
6. Sportski programi i sportske manifestacije od značaja za Općinu Martijanec,

Javne potrebe u području sporta u iznosu od **26.600,00 EUR** raspoređuju se na:

|  |  |
| --- | --- |
| **Financiranje redovne djelatnosti sporta** | **26.600,00** |
| 1. Tekuće donacije sportskim društvima | 26.600,00 |

**Članak 6.**

Ovim Programom donosi se plan rasporeda sredstava proračuna Općine Martijanec za 2023.g. u dijelu kulture i poticanja kulturnog amaterizma sukladno članku 9a. Zakona o financiranju javnih potreba u kulturi (Narodne novine br. 47/90, 27/93 i 38/09). Udruge koje se bave raznim oblicima kulturnih djelatnosti izravno utječu na svijest građana, naročito mlađih populacija prigradskih sredina te ujedno predstavljaju izravne korisnike navedenih sredstava, a indirektni korisnici su svi stanovnici Općine Martijanec koji iskazuju interes za aktivnim ili pasivnim sudjelovanjem u sadržajima, programima i manifestacijama koje nude kroz svoje programe. Programom javnih potreba u kulturi obuhvaćaju se svi oblici poticanja i promicanja kulture i kulturnih djelatnosti što pridonose razvitku i unapređivanju svekolikog kulturnog života u Republici Hrvatskoj. Pri utvrđivanju programa javnih potreba u kulturi polazi se od potreba i postignutog stupnja razvitka kulture i kulturnih djelatnosti. Kulturno umjetnički amaterizam predstavlja slobodno i organizirano okupljanje građana oko određenih zajedničkih interesa, programa i programskih ciljeva. Njegova je funkcija kreativno korištenje slobodnog vremena bavljenjem određenim kulturnim djelatnostima.

Javne potrebe u kulturi u iznosu od **9.470,00 EUR** raspoređuje se na:

|  |  |
| --- | --- |
| **Financiranje redovne djelatnosti kulture** | **5.000,00** |
| 1. Tekuće donacije udrugama | 5.000,00 |
| **Izdavanje monografije Općine Martijanec** | **1.000,00** |
| 1. Usluga tiska | 1.000,00 |
| **Opremanje knjižnične stanice i čitaonice** | **150,00** |
| 1. Opremanje | 150,00 |
| **Definiranje arheoloških zona u porječju Plitvice i Bednje** | **3.320,00** |
| 1. Tekuće pomoći | 3.320,00 |

**Članak 7.**

Javne potrebe u religiji u iznosu od **13.400,00 EUR** raspoređuje se sukladno članku 111. Zakona o zaštiti i očuvanju kulturnih dobara (Narodne novine br. 69/99, 151/03, 157/03, 100/04, 87/09, 88/10, 61/11, 25/12, 136/12, 157/13, 152/14 , 98/15, 44/17, 90/18, 32/20, 62/20, 117/21 i 114/22) na:

|  |  |
| --- | --- |
| **Financiranje redovne djelatnosti religije** | **13.400,00** |
| Tekuće donacije vjerskim zajednicama – donacija RKT Župi sv. Martina za održavanje sakralnih objekata po posebnom zahtjevu | 13.400,00 |

**Članak 8.**

Javne potrebe u području humanitarnih aktivnosti u iznosu od **6.400,00 EUR** raspoređuje se sukladno članku 30. Zakona o Hrvatskom crvenom križu (Narodne novine br. 71/10 i 136/20) na:

|  |  |
| --- | --- |
| **Donacije humanitarnim organizacijama** | **6.400,00** |
| 1. Tekuće donacije humanitarnim udrugama - Crveni križ | 6.400,00 |

**Članak 9.**

Javne potrebe u području informiranja u iznosu od **33.200,00 EUR** raspoređuje se sukladno članku 73. Zakona o lokalnoj i područnoj (regionalnoj) samoupravi (Narodne novine br. 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20) i članka 10. Zakona o pravu na pristup informacijama (Narodne novine br. 25/13, 85/15 i 69/22) na slijedeće:

|  |  |  |
| --- | --- | --- |
|  | **Informiranje** | **33.200,00** |
| 1. | Informiranje putem elektronskih medija | 5.300,00 |
| 2. | Informiranje putem Službenog vjesnika, Župan. vijesti i ostalo | 26.500,00 |
| 3. | Promidžbeni materijali | 1.400,00 |

**Članak 10.**

Javne potrebe za razvoj civilnog društva u iznosu od **13.500,00 EUR** dodjeljivat će se sukladno članku 32. Zakona o udrugama (Narodne novine br. 74/14, 70/17, 98/19 i 151/22) udrugama temeljem prijave na javni poziv za financiranje programa i projekata koje provode udruge.

|  |  |  |
| --- | --- | --- |
|  | **Razvoj civilnog društva** | **13.500,00** |
| 1. | Ostale tekuće donacije - Unapređenje kvalitete života, životnih vještina i sposobnosti građana te potreba iz područja socijalne i zdravstvene skrbi i humanitarne djelatnosti, udruga proisteklih iz domovinskog rata te drugim područjima od interesa za opće dobro | 13.500,00 |

Ako se sva sredstva ne iskoriste temeljem prijave na javni poziv za financiranje programa i projekata koje provode udruge dodijelit će se udrugama temeljem zamolbe.

**Članak 11.**

Program javnih potreba u 2023.godini financirat će se iz sredstava Proračuna Općine Martijanec za 2023. godinu, a sve ostale potrebe za koje se naknadno utvrdi da su od interesa za Općinu Martijanec rješavale bi se u danom trenutku iz eventualnih drugih izvora financiranja.

**Članak 12.**

Ovaj Program javnih potreba u društvenim djelatnostima primjenjuje se u 2023. godini, a njegova realizacija ovisit će o raspoloživim sredstvima Općine Martijanec.

**Članak 13.**

Ove I. Izmjene i dopune Programa stupaju na snagu osmog dana od dana objave u „Službenom vjesniku Općine Martijanec“.

KLASA: 400-01/23-01/2

URBROJ: 2186-19-01-23-4

Martijanec, 27. rujna 2023. godine

PREDSJEDNIK

OPĆINSKOG VIJEĆA:

Stjepan Golubić, ing.